Ismail karsiutui 1 500 metrin alkuerissä Lissabonin sisäratojen MM-kilpailuissa 2001. Hän sijoittui kuudenneksi junioreiden Afrikan mestaruuskilpailujen 800 metrillä Réduit’ssa 2001. Alle 20-vuotiaiden MM-kilpailuissa Kingstonissa 2002 hän oli samalla matkalla viides ajalla 1.47,20. Pariisin MM-kilpailuissa 2003 hän karsiutui 800 metrin alkuerissä. Abujan Afrikan kisoissa 2003 hän sijoittui 800 metrillä viidenneksi. Ensimmäisen arvokisamitalinsa hän sai oltuaan kolmas Afrikan-mestaruuskilpailujen 800 metrillä Brazzavillessä 2004 ajalla 1.45,87. Ateenan olympialaisissa hän sijoittui samalla matkalla kahdeksanneksi.